ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కరోనా వైరస్ వ్యాప్తిని నివారించే దిశగా భారత్ పలు ప్రయత్నాలు చేస్తోంది
- ‘మంచి ఆరోగ్యం, శ్రేయస్సునకు సుస్థిరాభివృద్ధి  గోల్-3 దిశగా అంతరాన్ని తగ్గించడానికి సైన్స్, టెక్నాలజీ మరియు ఇన్నోవేషన్ను ఉపయోగించడం’ అనే అంశంపై జరిగిన ఉన్నత స్థాయి రౌండ్టేబుల్ సమావేశంలో ప్రధానంగా వెల్లడించిన భారత్
‘మంచి ఆరోగ్యం, శ్రేయస్సునకు సుస్థిరాభివృద్ధి  గోల్-3 దిశగా అంతరాన్ని తగ్గించడానికి సైన్స్, టెక్నాలజీ మరియు ఇన్నోవేషన్ను ఉపయోగించడం’ అనే అంశంపై జరిగిన ఉన్నత స్థాయి రౌండ్టేబుల్ సమావేశంలో.. కరోనా వైరస్ వ్యాప్తిని అరికట్టే దిశగా చేస్తున్న పలు రకాల ప్రయత్నాలను భారత్ ప్రధానంగా వివరించింది. ఐక్యరాజ్యసమితి-కమిషన్ ఆన్ సైన్స్ అండ్ టెక్నాలజీ ఫర్ డెవలప్మెంట్  యొక్క 24వ సెషన్లో భాగంగా జరిగిన ఉన్నత స్థాయి రౌండ్టేబుల్లో డీఎస్టీ కార్యదర్శి ప్రొఫెసర్ అశుతోష్ శర్మ తరపున భారత ప్రభుత్వపు సైన్స్ అండ్ టెక్నాలజీ డిపార్ట్మెంట్, ఇంటర్నేషనల్ డివిజన్ అధినేత డాక్టర్ ఎస్.కె.వర్ష్నే సందేశాన్ని అందించారు. సమాజంలో అన్ని వర్గాల వారి ఆరోగ్యం మరియు శ్రేయస్సు యొక్క సంరక్షణ కోసం భారత ప్రభుత్వం ప్రారంభించిన కోవిడ్-19 టీకా డ్రైవ్ను గురించి ప్రధానంగా ఆయన వివరించింది. 18 మే 2021వ తేదీన వర్చువల్ విధానంలో ఏర్పాటు చేసిన ఈ ఉన్నత-స్థాయి రౌండ్టేబుల్లో జాంబియా సమాచార, కమ్యూనికేషన్లు మౌలిక సదుపాయాల మంత్రి, ఫిలిప్ఫీన్స్ సైన్స్ అండ్ టెక్నాలజీ మంత్రి, పాకిస్థాన్ సైన్స్ అండ్ టెక్నాలజీ మంత్రి మరియు విద్యా మంత్రిత్వ శాఖ కార్యదర్శి, నేపాల్ విద్య, శాస్త్ర మరియు సాంకేతిక శాఖ మంత్రి, డబ్ల్యూహెచ్ఓకు చెందిన పలువు ప్యానలిస్ట్తో పాటు, బ్రెజిల్కు చెందిన అకాడెమిషియన్, గ్లోబల్ హెల్త్లో బోర్డ్ చైర్ ఆఫ్ ఉమెన్, ఐక్యరాజ్యసమితి యంగ్ లీడర్ ఫర్ సస్టైనబుల్ డెవలప్మెంట్ గోల్స్ తదితరులు పాల్గొన్నారు. మంచి ఆరోగ్యం మరియు శ్రేయస్సుకు స్థిరమైన అభివృద్ధి లక్ష్యం-3 అంతరాన్ని తగ్గించడానికి సైన్స్, టెక్నాలజీ, ఆవిష్కరణలను ఉపయోగించడం కోసం సంబంధిత ప్రభుత్వాలు ప్రారంభించిన చర్యలు మరియు కార్యక్రమాలపై ప్యానెలిస్టులు మరియు మంత్రివర్గ బృందాలు సుదీర్ఘంగా చర్చించాయి. ముఖ్యంగా కరోనా మహమ్మారి సమయంలో ఈ దిశగా చేసిన ప్రయత్నాలను గురించి ప్రధానంగా చర్చించారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
‘ఇండియా గ్లోబల్ ఫోరమ్’కు హాజరయ్యేందుకు దుబాయ్ వెళ్లనున్న మంత్రి శ్రీ రాజీవ్ చంద్రశేఖర్
-పర్యటనలో భాగంగా యుఏఈ దేశ ఏఐ, డిజిటల్ ఎకానమీ, రిమోట్ వర్క్ అప్లికేషన్స్ శాఖల మంత్రి ఒమర్ సుల్తాన్ అల్ ఒలామాను కలువనున్న మంత్రి
- పరస్పర సహకారానికి సాధ్యమైన మార్గాలను కనుగొనడానికి పరిశ్రామికవేత్తలు, వ్యవస్థాపకులు, అంకుర సంస్థలు మరియు ఆవిష్కర్తలతో కూడా మంత్రి సమావేశం
ఎలక్ట్రానిక్స్ & ఇన్ఫర్మేషన్ టెక్నాలజీ మరియు నైపుణ్యత అభివృద్ధి & ఎంటర్ప్రెన్యూర్షిప్
శాఖల కేంద్ర సహాయ మంత్రి శ్రీ రాజీవ్ చంద్రశేఖర్ డిసెంబర్ 13-15, 2022 తేదీలలో దుబాయ్లో జరిగే ‘ఇండియా గ్లోబల్ ఫోరమ్’కు  హాజరు కానున్నారు. ఐజీఎఫ్ అనేది అంతర్జాతీయ వ్యాపార మరియు ప్రపంచ నాయకులకు ఎజెండా-నిర్దేశనకు సంబంధించిన ఒక వేదిక. ఐజీఎఫ్ వేదికలో పాల్గొనేందుకు మంత్రి సోమవారం రాత్రికి దుబాయ్ చేరుకోనున్నారు. మంగళవారం  నుండి ఆయన వరుస సమావేశాలలో పాల్గొంటారు. మినిస్టీరియల్ రౌండ్ టేబుల్ - గ్లోబలైజేషన్ ఆఫ్ ది ఇండియన్ టెక్ అండ్ ఇన్నోవేషన్ టాలెంట్కు హాజరు కావడం ద్వారా మంత్రి వరుస సమావేశాలు ప్రారంభమవుతాయి. ఈ రౌండ్టేబుల్ సమావేశంలో భారతదేశం, యుఏఈ మరియు యునైటెడ్ కింగ్డమ్లలో ఉన్న సాంకేతిక రంగాలకు చెందిన 50 మంది నాయకులు, మంత్రులు, సీఈఓలు మరియు ఈ అంతర్జాతీయంగా ఆయా రంగాలకు చెందిన పర్యావరణ వ్యవస్థలకు చెందిన వాటాదారులు పాల్గొంటారు. ఆ తర్వాత మంత్రి రోజు మొత్తం వివిధ పరిశ్రమల నాయకులు, పారిశ్రామికవేత్తలు, అంకుర సంస్థలు మరియు ఇన్నోవేటర్లతో ముచ్చటిస్తారు. భారతదేశంలో తమ విస్తరణను పెంచుకోవాలనే ఆకాంక్షతో ఉన్న వ్యవస్థాపకులతో సహకార మార్గాలను గురించి చర్చించి అవకాలను అంచనా వేయడమే లక్ష్యంగా ఈ పరస్పర చర్చలు జరుగనున్నాయి. ఇండియా స్టాక్ ప్రపంచీకరణ గురించి కూడా మంత్రి ఈ వేదికపై చర్చించనున్నారు. గత కొన్ని సంవత్సరాలుగా, ఖర్చుతో కూడుకున్న మరియు స్కేలబుల్ డిజిటల్ పబ్లిక్ ఇన్ఫ్రాస్ట్రక్చర్తో భారతదేశం సాధించిన విజయం ప్రపంచ వ్యాప్తంగా ఉన్న పలు దేశాల నుండి ఆసక్తి కలిగిస్తోంది. ప్రధాన మంత్రి శ్రీ నరేంద్ర మోదీ ఆధ్వర్యంలో ప్రారంభమైన ఈ కార్యక్రమాలు ఇప్పుడు భారతదేశాన్ని ప్రపంచానికి విశ్వసనీయమైన సాంకేతిక భాగస్వామిగా నిలబెడుతున్నాయి. అనంతరం మంత్రి యుఏఈకి చెందిన ఆర్టిఫిషియల్ ఇంటెలిజెన్స్, డిజిటల్ ఎకానమీ మరియు రిమోట్ వర్క్ అప్లికేషన్స్ శాఖ సహాయ మంత్రి ఒమర్ బిన్ సుల్తాన్ అల్ ఒలామాను కలవనున్నారు. అతను కూడా మంత్రితో కలిసి ‘పార్ట్నర్స్ ఇన్ డిస్రప్షన్ & ఇన్నోవేషన్’ ఐజీఎఫ్ సంయుక్త సెషన్లో పాల్గొంటారు. భారతదేశం మరియు యుఏఈ మధ్య సాంకేతిక సహకారాన్ని విజయవంతం చేయడానికి గల అవకాశాలను గురించి ఈ సమావేశంలో గుర్తిస్తారు. https://indiaglobalforum.com/
మానవ వనరుల అభివృద్ధి మంత్రిత్వ శాఖ
కాశీ తమిళ సంగమం 5వ రోజు , కాశీ సంస్కృతి ,కళలు, సంప్రదాయం గురించి తెలుసుకున్న రెండవ బ్యాచ్ తమిళ ప్రతినిధి వర్గం.
హనుమాన్ ఘాట్, సుబ్రమణ్యభారతి నివాసం, ట్రేడ్ ఫెసిలిటేషన్ సెంటర్ లోని మ్యూజియం,సారనాథ్,బనారస్ హిందూ విశ్వవిద్యాలయ ఆంఫీథియేటర్లో సాంస్కృతిక కార్యక్రమాలు 5 వరోజు ఆకర్షణగానిలిచాయి.
కాశీలో నెలరోజులపాటు జరుగుతున్న కాశీ తమిళ సంగమం ఉత్సవాలలో పాల్గొనేందుకు తమిళనాడు నుంచి కాశీ వచ్చిన తమిళ ప్రతినిథుల రెండవ బృందసభ్యులు ఈరోజు 5 వ రోజు, గంగానది ఒడ్డున ఉన్న హనుమాన్ ఘాట్లో ఉదయం పవిత్ర స్నానాలు ఆచరించారు.ఇంతకుముందు దీనిని రామేశ్వర్ ఘాటÊ అనే వారు.వారణాశి కి వచ్చినవారు సందర్శించే ముఖ్యమైన ఘాట్లలో ఇది ఒకటి. ఈ ఘాట్ చుట్టుపక్కల దక్షిణాదికి చెందిన చాలా మఠాలు ఉండి జనసమ్మర్ధంగా ఉంటుంది. ఇక్కడే కేరళమఠం, కంచి మఠం, శంకరమఠం, శృంగేరి మఠం తదితరాలు ఉన్నాయి.
ఘాట్ లో పుణ్యస్నానాలు ఆచరించిన అనంతరం తమిళ బృందసభ్యులు హనుమాన్ ఘాట్ వద్ద ఉన్న సుబ్రహ్మణ్యభారతి నివాసాన్ని సందర్శించారు. తమ సంప్రదాయాలు,ఆచారాలను , సంస్కృతికి సంబంధించిన ముఖ్యమైన ప్రదేశాలు సందర్శించేందుకు అవకాశం కల్పించినందుకు వారు ప్రభుత్వానికి కృతజ్ఞతలు తెలిపారు.తమిళప్రతినిధి వర్గం రెండో బృందంలో చేతివృత్తులవారు, వ్యాపారులు ఉన్నారు. అనంతరం వారు ట్రేడ్ ఫెసిలిటేషన్ సెంటర్ కు వెళ్లి మ్యూజియంను సందర్శించారు.మ్యూజియంలో పూర్వాంచల్ ప్రాంతానికి చెందిన అద్భుత హస్తకళారూపాలను వారు తిలకించారు. అలాగే సారనాథ్లో లభ్యమైన పురావస్తువులను చూశారు. టిఎఫ్సి సెంటర్లో సాంస్కృతిక కార్యక్రమాలు ఏర్పాటు చేశారు. ఈ కార్యక్రమాలలో కొందరు ప్రతినిధులు కూడా ఉత్సాహంగా పాల్గొన్నారు. సాంస్కృతిక కార్యక్రమం అనంతరం , మధ్యాహ్నం నుంచి ఈ ప్రతినిధి బృందం సారనాథ్ సందర్శించింది.
ఈ ప్రతినిధి బృందం సాయంత్రానికి సారనాథ్నుంచి బిహెచ్యు ఆంఫీ థియేటర్ కు చేరుకుంటుంది. అక్కడ వారు సాంస్కృతిక కార్యక్రమాలను తిలకిస్తారు. అక్కడ ఏర్పాటు చేసిన వివిధ స్టాల్స్ను వారు సందర్శిస్తారు. ఇక్క్డడ ఉత్తరాది, దక్షిణాదికి చెందిన 75 చేతివృత్తుల, హస్తకళల, చేనేత, సంప్రదాయ దుస్తుల స్టాల్స్, వివిధ ప్రాంతాల ఆహార అలవాట్లను ప్రతిబింబించే స్టాళ్లు ఏర్పాటు చేశారు. వీటిని స్థానిక ప్రజలు, తమిళప్రతినిథుల సందర్శనకు ఏర్పాటు చేశారు.
బొగ్గు మంత్రిత్వ శాఖ
అవసరాలకు అనుగుణంగా కొత్త బొగ్గు నిల్వ సౌకర్యాలు అభివృద్ధి
ఉత్పత్తి, సరఫరా ఆధారంగా బొగ్గు గనుల వద్ద బొగ్గు నిల్వలు మారుతూ ఉంటాయి. కోల్ ఇండియా లిమిటెడ్ , సింగరేణి కాలరీస్ కంపెనీ లిమిటెడ్  పిట్హెడ్లో గత ఐదేళ్లలో 31 మార్చి నాటికి, 2023 జూలై 31 నాటికి ఈ క్రింది విధంగా బొగ్గు నిల్వ ఉంది:
మిలియన్ టన్నులో గణాంకాలు 
|
|
సంవత్సరం
|
|
2018-19
|
|
2019-20
|
|
2020-21
|
|
2021-22
|
|
2022-23
|
|
2023-24|
|
సిఐఎల్
|
|
54.15
|
|
74.89
|
|
99.13
|
|
60.85
|
|
69.33
|
|
52.03
|
|
ఎస్సిసిఎల్
|
|
1.609
|
|
3.189
|
|
5.255
|
|
4.712
|
|
5.148
|
|
3.912తాత్కాలిక
బొగ్గు ఉత్పత్తిలో ఎటువంటి కొరత లేదు. గనుల్లో వెలికితీసిన బొగ్గు నిల్వ చేయడానికి సౌకర్యాలు అందుబాటులో ఉన్నాయి. అవసరమైనప్పుడు బొగ్గు నిల్వ చేయడానికి సౌకర్యాలు అభివృద్ధి చేస్తున్నారు. నిల్వ చేసే సౌకర్యం అందుబాటులో లేకపోవడం వల్ల బొగ్గు ఉత్పత్తిని తగ్గించడం లేదు. స్వీయ దహన / ఆకస్మిక వేడిని నిరోధించడానికి ఉత్పత్తి అయిన బొగ్గును తరలించడానికి కంపెనీలు తదనుగుణంగాప్రణాళిక రూపొందిస్తాయి. ప్రమాదాలను ఎదుర్కోవటానికి తగినన్ని నివారణ చర్యలు అమలు జరుగుతున్నాయి. అగ్నిమాపక ఏర్పాట్లు గనులలో అందుబాటులో ఉన్నాయి.
కేంద్ర బొగ్గు, గనులు మరియు పార్లమెంటరీ వ్యవహారాల శాఖ మంత్రి శ్రీ ప్రహ్లాద్ జోషి ఈరోజు రాజ్యసభలో ఒక ప్రశ్నకు లిఖితపూర్వకంగా ఇచ్చిన సమాధానంలో ఈ సమాచారాన్ని అందించారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
సవరించిన సీబీఐ 'క్రైమ్ మాన్యువల్'ను విడుదల చేసిన కేంద్ర మంత్రి డా.జితేంద్ర సింగ్
ఈశాన్య ప్రాంత అభివృద్ధి, సిబ్బంది, ప్రజా ఫిర్యాదులు, పింఛన్ల శాఖ సహాయ మంత్రి  డా.జితేంద్ర సింగ్, సవరించిన సీబీఐ 'క్రైమ్ మాన్యువల్'ను తన కార్యాలయంలో విడుదల చేశారు. సీబీఐ డైరెక్టర్ శ్రీ రిషి కుమార్ శుక్లా, సీనియర్ అధికారులు ఈ కార్యక్రమంలో పాల్గొన్నారు.
చట్టం, దర్యాప్తు పద్ధతులు, విధానాల్లో తాజా పరిణామాలను దృష్టిలో ఉంచుకుని, సీబీఐ 'క్రైమ్ మాన్యువల్'ను పదిహేనేళ్ల తర్వాత సరికొత్త మార్పులతో తీసుకొచ్చినందుకు సీబీఐ అధికారులను కేంద్ర మంత్రి అభినందించారు.
హోం మంత్రిత్వ శాఖ
ఏప్రిల్ 20 నుంచి లాక్ డౌన్ పరిమితుల సడలింపు మరియు కోవిడ్ -19 నియంత్రణ విషయంలో రాష్ట్ర ప్రభుత్వాలతో చర్చించాలని ఆదేశించిన కేంద్ర హోంమంత్రి
దేశంలో కోవిడ్ -19 మహమ్మారి వ్యాప్తి, నివారణ తదితర అంశాల గురించి కేంద్ర హోం మంత్రి అమిత్ షా, మంత్రిత్వ శాఖ ఉన్నతాధికారులతో సమీక్షించారు. ఏప్రిల్ 20 నుంచి లాక్ డౌన్ పరిమితుల సడలింపు విషయంలో కోవిడ్ -19 మహమ్మారి నియంత్రణ గురించి రాష్ట్రాలతో చర్చించాలని ఆదేశించారు.
ప్రధానమంత్రి శ్రీ నరేంద్ర మోడీ నాయకత్వంలో భారత్ కరోనాతో పోరాడుతోందని, అందువల్ల లాక్ డౌన్ ఆంక్షలతో పాటు జాతీయ ఆదేశాలను కఠినంగా పాటించాల్సిన అవసరం ఉందని హోం మంత్రి తెలిపారు.
పరిస్థితులు సమీక్షిస్తున్న సమయంలో, హాట్-స్పాట్స్ / క్లస్టర్లు / కంటైనర్ జోన్లలోకి రాని ప్రాంతాల్లో కొన్ని కార్యకలాపాలు అనుమతించబడుతున్నప్పటికీ, వాస్తమైన మినహాయింపులు / సడలింపులు మాత్రమే ఉండేలా తగిన జాగ్రత్తలు తీసుకోవాలని హోం మంత్రి తెలిపారు.
గ్రామీణ ఆర్తిక వ్యవస్థకు ప్రోత్సాహాన్ని ఇవ్వడానికి, గ్రామీణ ప్రాంతాల్లో కొన్ని ఆర్థిక కార్యకలాపాలు అనుమతించబడ్డాయి. దీని ప్రకారం డిఎంలు / డిసిలు, పరిశ్రమల సహకారంతో కార్మికులను రాష్ట్రంలోని వారి పని ప్రదేశానికి బదిలి చేయాడానికి ఏర్పాట్లు చేయాలి. ఇది ఒక వైపు ఆర్థిక కార్యకలాపాలకు దోహదపడడంతో పాటు, కార్మికులకు ఉపాధి కల్పిస్తుందని శ్రీ మోడీ ప్రభుత్వం నమ్ముతోంది.
అదే విధంగా, పెద్ద పారిశ్రామిక యూనిట్లు, పారిశ్రామిక ఎస్టేట్లు మరియు పారిశ్రామిక సముదాయాలతో పని చేయించడం మీద రాష్ట్రాలు దృష్టి పెట్టాలి. ప్రత్యేకించి కాంప్లెక్స్ లోపల కార్మికులను ఉంచవచ్చు. ఇటువంటి కార్యకలాపాలు ఆర్థిక పునరుజ్జీవనాన్ని ప్రేరేపించడంలో సహాయపడతాయి. అదే సమయంలో కార్మికులకు లాభదాయకమైన ఉపాధికి భరోసా ఇస్తుంది. ఈ క్లిష్ట సమయంలో సమాజంలోని అన్ని వర్గాల హక్కులను పరిరక్షించడానికి మోడీ ప్రభుత్వం కట్టుబడి ఉంది. వ్యవసాయంతో పాటు ఎం.జి.ఎన్.ఆర్.ఇ.జి.ఏ. కార్యకలాపాల ద్వారా కూలీలకు ఉపాధి కల్పించే అవకాశాన్ని కూడా డిఎంలు / డిసిలు అన్వేషించాలని హోం మంత్రి తెలిపారు.
అదే విధంగా సహాయ శిబిరాల్లో ఉన్న కార్మికుల విషయంలో, వారికి అందించే భోజన నాణ్యతతో పాటు వారి సంక్షేమం మీద అధిక శ్రద్ధ చూపాలని వివరించారు. ప్రస్తుత పరిస్థితి సవాళ్ళతో కూడినదే అయినా అర్థం చేసుకోవడం ద్వారా పరిష్కరించవచ్చని తెలిపారు.
ఇప్పుడు వైద్య బృందాల ద్వారా కమ్యూనిటీ ఆధారిత పరీక్షలు తీసుకుంటున్నందున, ప్రతి వైద్య బృందానికి భద్రత కల్పించేలా రాష్ట్రాలు ప్రత్యేక శ్రద్ధ వహించాలని హోం మంత్రి తెలిపారు. ఎక్కడికైనా పరీక్షల కోసం వెళ్లే ముందు శాంతి కమిటీలను సక్రియం చేయడం ద్వారా మరియు బాధ్యతాయుతమైన సంఘ నాయకులు పాల్గొనడం ద్వారా సమాజంలో కింది స్థాయిలో పని చేయవచ్చన్న ఆయన, కోవిడ్ -19 పరీక్ష, చికిత్స మరియు ఇతర అంశాలకు సంబంధించి ప్రజల్లో భయం మరియు గందరగోళాన్ని అంచనావేయవచ్చని తెలిపారు.
కోవిడ్ -19 పోరాటంలో జాతీయ ఆదేశాలను పూర్తి స్థాయిలో పాటిస్తున్నారో లేదో తెలుసుకునేందుకు, డీఎంలు / డీసీలు పోలీసులు, పంచాయతీ అధికారులు, రెవెన్యూ అధికారులు మొదలైనవారిపై దృష్టి పెట్టడానికి గ్రామీణ ప్రాంతాల్లో నిఘాను మరింత పెంచాల్సి ఉందన్నారు.
ఆయుష్
డాక్టర్ జిబకాంత సైకియా హోమియోపతిక్ మెడికల్ కాలేజ్ & హాస్పిటల్ను సందర్శించిన శ్రీ సర్బానంద సోనోవాల్
కేంద్ర ఆయుష్ మరియు ఓడరేవులు, షిప్పింగ్ & జలమార్గాల మంత్రి శ్రీ సర్బానంద సోనోవాల్ ఈశాన్య భారతదేశంలో హోమియోపతి విద్య మరియు ఆరోగ్య సంరక్షణ వ్యవస్థకు చెందిన ప్రముఖ మరియు మార్గదర్శక ప్రభుత్వ సంస్థల్లో ఒకటైన డాక్టర్ జిబా కాంత సైకియా హోమియోపతిక్ మెడికల్ కాలేజ్ మరియు హాస్పిటల్ను ఈరోజు దాని 47వ వ్యవస్థాపక దినోత్సవం సందర్భంగా సందర్శించారు.
ఈ సందర్భంగా విద్యార్థులతో శ్రీ సోనోవాల్ మాట్లాడుతూ, “డాక్టర్ జిబా కాంత సైకియా హోమియోపతిక్ కాలేజ్ & హాస్పిటల్ ఈ ప్రాంతంలో హోమియోపతిని ప్రచారం చేయడంలో మరియు ప్రాచుర్యంలోకి తీసుకురావడంలో కీలక పాత్ర పోషిస్తుండడం చాలా గర్వకారణం. ఈ అద్భుతమైన విజయానికి మీలో ప్రతి ఒక్కరినీ నేను తప్పక అభినందించాలి. ఇది ఆగకూడదు మరియు మన యువ విద్యార్ధులు మరియు వైద్యులు మరింత కష్టపడాలని మరియు రోగి సంరక్షణలో బలమైన పాత్ర పోషించాలని నేను పిలుపునిస్తున్నాను. పెరుగుతున్న అవకాశంతో సాంప్రదాయ వైద్యం కోసం వృత్తిపరమైన పురోగమనం కోసం అలాగే ప్రజలు ఆరోగ్యవంతమైన & నాణ్యమైన జీవితాన్ని గడపడంలో కీలక పాత్ర పోషించడం కోసం ప్రజలలో కొత్త ఉత్సాహం ద్వారా అందించబడిన అవకాశాన్ని మనం తప్పక ఉపయోగించుకోవాలి. మన ప్రజలను ఆరోగ్యంగా మరియు సంతోషంగా ఉంచాలన్న పెద్ద లక్ష్యంతో ఈ అద్భుతమైన అవకాశాన్ని పొందేందుకు అవసరమైన సౌకర్యాలను ప్రారంభించడానికి మేము కట్టుబడి ఉన్నాము" అని తెలిపారు.
ఈ సందర్భంగా మంత్రి మాట్లాడుతూ, “ప్రజల జీవితాలను మెరుగుపరచడానికి, నయం చేయడానికి మరియు సుసంపన్నం చేయడానికి ఆధునిక వైద్య పద్ధతులతో పని చేసే విధంగా ఆయుష్ వైద్య విధానాన్ని పునరుద్ధరించడానికి మరియు ప్రారంభించేందుకు మన ప్రధాన మంత్రి శ్రీ నరేంద్ర మోదీ జీ తీవ్రంగా కృషి చేస్తున్నారు. నేడు అతని సమర్థ నాయకత్వంలో ఆధునిక వైద్య విధానంతో పాటు సాంప్రదాయ వైద్య పద్ధతులు కూడా చాలా ఊపందుకున్నాయి. భారతదేశపు ఆయుష్ మార్కెట్ యొక్క ప్రపంచ మార్కెట్ 18.2 బిలియన్ డాలర్లకు చేరుకుంది. ఇది మానవ జీవితాలను సుసంపన్నం చేయడంలో ఆయుష్ వైద్య విధానం యొక్క ప్రభావాన్ని రుజువు చేస్తుంది" అని చెప్పారు.
ఈ కార్యక్రమంలో జోర్హాట్ లోక్ సభ ఎంపీ తపన్ కుమార్ గొగోయ్; రాజ్యసభ ఎంపీ కామాఖ్య ప్రసాద్ తాసా, జోర్హాట్ ఎమ్మెల్యే హితేంద్ర నాథ్ గోస్వామి; మరియాని ఎమ్మెల్యే రూపజ్యోతి కుర్మి ; డైరెక్టర్ జనరల్, సెంట్రల్ కౌన్సిల్ ఆఫ్ హోమియోపతిక్ రీసెర్చ్  డాక్టర్ సుభాష్ కౌశిక్; ప్రిన్సిపాల్, డాక్టర్ జిబా కాంత సైకియా హోమియోపతిక్ మెడికల్ కాలేజ్ & హాస్పిటల్ డాక్టర్ నారాయణ్ దేబ్నాథ్; వైస్ చైర్మన్, అస్సాం స్టేట్ హౌసింగ్ బోర్డ్ సుభాష్ దత్తాతో పాటు ఆయుష్ మంత్రిత్వ శాఖ మరియు అస్సాం ప్రభుత్వం నుండి ఇతర సీనియర్ అధికారులు కూడా పాల్గొన్నారు.
డాక్టర్ జిబా కాంత సైకియా హోమియోపతిక్ మెడికల్ కాలేజ్ మరియు హాస్పిటల్ ప్రముఖ మరియు మార్గదర్శక ప్రభుత్వ సంస్థల్లో ఒకటి. భారతదేశంలోని ఈశాన్య ప్రాంతంలో హోమియోపతి విద్య మరియు ఆరోగ్య సంరక్షణ వ్యవస్థకు ప్రముఖ సంస్థ. ఈ సంస్థ అస్సాంలో ప్రధాన నగరానికి 4 కి.మీ దూరంలో జోర్హాట్ ఉత్తర ప్రాంతం వైపు ఉంది. ఇది 2 అక్టోబరు, 1975న స్థాపించబడింది. ఈ కళాశాల అస్సాంలో ప్రభుత్వం చేపట్టిన మొదటి హోమియోపతిక్ ఇన్స్టిట్యూట్గా గుర్తింపు పొందింది. ఈ ప్రాంతంలో బి.హెచ్.ఎం.ఎస్. కోర్సును అమలు చేసిన మొదటి సంస్థ.
గృహ నిర్మాణం మరియు పట్టణ వ్యవహారాల మంత్రిత్వ శాఖ
ఫస్ట్ ఎడిషన్ ఉమెన్ ఐకాన్స్ లీడింగ్ స్వచ్ఛత  అవార్డ్స్ 2023ను ప్రారంభించిన ఎంఒహెచ్యూఏ
- అవార్డుల దరఖాస్తులకు మార్చి 8 నుండి ఏప్రిల్ 5, 2023 వరకు అవకాశం
- రాష్ట్రాలు మరియు నగరాల వెబ్సైట్, పోర్టల్, మరియు సోషల్ మీడియాలో విన్స్ అవార్డ్స్ 2023 వివరాలు
- భారతదేశం ఇప్పుడు "ఉమెన్ ఇన్ స్వచ్ఛత" నుండి " ఉమెన్ లెడ్ స్వచ్ఛత"గా మార్పు చెందడానికి సిద్ధంగా ఉంది.
పారిశుద్ధ్యం మరియు వ్యర్థాల నిర్వహణలో మహిళల ప్రభావాన్ని హైలైట్ చేయడానికి కేంద్ర గృహనిర్మాణ మరియు పట్టణ వ్యవహారాల మంత్రి శ్రీ హర్దీప్ సింగ్ పూరి అంతర్జాతీయ మహిళా దినోత్సవం సందర్భంగా మార్చి 7, 2023న 'ఉమెన్ ఐకాన్స్ లీడింగ్ స్వచ్ఛత'  అవార్డులు 2023ని ప్రకటించారు. విన్స్ అవార్డ్స్ 2023 పట్టణ పారిశుధ్యం మరియు వ్యర్థాల నిర్వహణలో మహిళల నేతృత్వంలోని సంస్థలు మరియు వ్యక్తిగత మహిళలు స్ఫూర్తిదాయకమైన మరియు ఆదర్శప్రాయమైన కార్యక్రమాలను గుర్తించి, ప్రచారం చేయడం లక్ష్యంగా పెట్టుకుంది.
దరఖాస్తులు 8 మార్చి నుండి ఏప్రిల్ 5, 2023 వరకు ఆహ్వానించబడతాయి. అవార్డుల కోసం దరఖాస్తులు  స్వయం సహాయక బృందాలు   సూక్ష్మ సంస్థలు,  ప్రభుత్వేతర సంస్థలు ,  స్టార్టప్లు మరియు  వ్యక్తిగత మహిళా నాయకులు/స్వచ్ఛత ఛాంపియన్లను స్వీకరించబడతాయి.
ఈ దరఖాస్తులు  కమ్యూనిటీ/పబ్లిక్ టాయిలెట్ల నిర్వహణ  సెప్టిక్ ట్యాంక్లను శుభ్రపరిచే సేవలు  చికిత్స సౌకర్యాలు   మునిసిపల్ నీటి సేకరణ మరియు / లేదా రవాణా  ఆపరేషన్ నేపథ్య విభాగాలు మెటీరియల్ రికవరీ సౌకర్యాలు  వేస్ట్ నుండి సంపద ఉత్పత్తులు  ట్రీట్మెంట్ ఫెసిలిటీస్   ఐఈసీ, ట్రైనింగ్, కెపాసిటీ బిల్డింగ్  టెక్నాలజీ మరియు ఇంటర్వెన్షన్ మరియు  ఇతరాలు వంటి విభాగాల కింద పరిగణించబడతాయి. దరఖాస్తు ఫారమ్ అన్ని రాష్ట్రాలకు అందుబాటులో ఉంచబడుతుంది.
దరఖాస్తులకు అనుసరించాల్సిన ప్రక్రియ ఇలా ఉంటుంది:
రాష్ట్రాలు & నగరాలు తమ వెబ్సైట్, పోర్టల్లు మరియు సోషల్ మీడియా ద్వారా విన్స్ అవార్డ్స్ 2023 వివరాలను ప్రచారం చేస్తాయి. తద్వారా పౌరులు దరఖాస్తు చేసుకోవడానికి ఆహ్వానించబడతారు. ఎంఒహెచ్యుఏ ద్వారా సూచించబడిన అప్లికేషన్ ఫార్మాట్ అందించబడింది.
పట్టణ స్థానిక సంస్థలు  స్వచ్ఛత పోర్టల్ ద్వారా రాష్ట్రానికి ఎంట్రీలను మూల్యాంకనం చేస్తాయి. గరిష్టంగా 5 మంది దరఖాస్తుదారులను నామినేట్ చేస్తాయి. యూఎల్బిలు నగర విజేతలుగా తమ నామినీలకు బహిరంగ సన్మానాన్ని నిర్వహించవచ్చు.యూఎల్బి వారీగా నామినేషన్లు రాష్ట్ర స్థాయిలో మూల్యాంకనం చేయబడతాయి. ప్రతి కేటగిరీలో గరిష్టంగా 3 ఎంట్రీలను రాష్ట్ర గృహనిర్మాణ మరియు పట్టణ వ్యవహారాల మంత్రిత్వ శాఖ కి నామినేట్ చేస్తుంది. రాష్ట్ర విజేతలుగా నామినీలకు పబ్లిక్ సన్మానాన్ని రాష్ట్రం నిర్వహించవచ్చు. రాష్ట్ర నామినేషన్లు వాటి వినూత్నత, ప్రభావం, ప్రత్యేకత, స్థిరత్వం & ప్రతిరూపతపై జాతీయ స్థాయిలో మూల్యాంకనం చేయబడతాయి.
జాతీయ స్థాయిలో ఎంఒహెచ్యుఏ బృందం దరఖాస్తులను మూల్యాంకనం చేయడానికి మరియు ప్రతి విభాగంలో విజేతలను ఎంపిక చేయడానికి జ్యూరీని ఏర్పాటు చేస్తుంది. జ్యూరీలో నగరాలు మరియు రాష్ట్రాల నుండి వాటాదారులు, స్వతంత్ర నిపుణులు, బ్రాండ్ అంబాసిడర్లు, ప్రభావశీలులు మరియు పరిశ్రమ ప్రతినిధులు ఉంటారు. విజేత ఎంట్రీలు సంకలనంలో ప్రదర్శించబడతాయి.
నేపథ్యం:
అక్టోబర్ 2014లో భారత ప్రభుత్వం ఫ్లాగ్షిప్ మిషన్-స్వచ్ఛ్ భారత్ మిషన్ అర్బన్ను ప్రధాన మంత్రి ప్రారంభించి ఇప్పటికి ఎనిమిది సంవత్సరాలు. పారిశుధ్యం మరియు వ్యర్థ పదార్థాల నిర్వహణలో దేశం ఇప్పుడు "విమెన్ ఇన్ స్వచ్ఛత" నుండి "మహిళలు నడిపించే స్వచ్ఛత"గా మార్పు చెందడానికి సిద్ధంగా ఉంది.
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 53 కోట్లు దాటిన టీకా డోసుల పంపిణీ గత 24 గంటల్లో 63 లక్షలకు పైగా టీకాలు
97.45% గా నమోదైన కోలుకున్నవారి శాతం
గత 24 గంటల్లో 38,667 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 3,87,673; మొత్తం కేసుల్లో 1.21%
రోజువారీ పాజిటివిటీ 1.73 %; 19 రోజులుగా 3% లోపే
భారతదేశమంతటా ఇప్పటిదాకా ఇచ్చిన కోవిడ్ టీకా డోసుల సంఖ్య 53 కోట్లు దాటింది. 60,88,437 శిబిరాల ద్వారా మొత్తం 53,61,89,903 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది. గత 24 గంటలలో 63,80,937 టీకాలిచ్చారు. ఆ వివరాలు ఇలా ఉన్నాయి:
|
|
ఆరోగ్య సిబ్బంది
|
|
మొదటి డోస్
|
|
1,03,46,330
|
|
రెండో డోస్
|
|
80,69,421
|
|
కోవిడ్ యోధులు
|
|
మొదటి డోస్
|
|
1,82,67,067
|
|
రెండో డోస్
|
|
1,20,58,038
|
|
18-44 వయోవర్గం
|
|
మొదటి డోస్
|
|
19,16,49,945
|
|
రెండో డోస్
|
|
1,44,94,525
|
|
45-59 వయోవర్గం
|
|
మొదటి డోస్
|
|
11,59,91,624
|
|
రెండో డోస్
|
|
4,49,05,898
|
|
60 ఏళ్ళు పైబడ్డవారు
|
|
మొదటి డోస్
|
|
8,05,91,149
|
|
రెండో డోస్
|
|
3,98,15,906
|
|
మొత్తం
|
|
53,61,89,903
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. దేశ వ్యాప్తంగా కోలుకున్నవారి శాతం గత 24 గంటల్లో 97.45 % కు చేరుకోవటం విశేషం. కరోనా సంక్షోభం మొదలైనప్పటినుంచి కోలుకున్నవారి శాతం ఇదే అత్యధికం కరోనా సంక్షోభం మొదలైనప్పటినుంచి ఇప్పటి దాకా 3,13,38,088 మంది కోలుకున్నారు. గత 24 గంటలలో 35,743 మంది బాధితులు కోలుకున్నారు.
గత 24 గంటలలో దేశవ్యాప్తంగా 38,667 కొత్త కేసులు నమోదయ్యాయి. 48 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది
ప్రస్తుత దేశవ్యాప్తంగా చికిత్సలో ఉన్నవారు 3,87,673 మంది. చికిత్సలో ఉన్న కేసులు మొత్తం పాజిటివ్ కేసులలో 1.21% మాత్రమే.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 22,29,798 పరీక్షలు జరపగా ఇప్పటిదాకా చేసిన మొత్తం పరీక్షలు 49.17 కోట్లకు పైగా  అయ్యాయి. ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 2.05% కాగా రోజువారీ పాజిటివిటీ 1.73% అయింది. వరుసగా19 రోజులుగా 3% లోపు, 68 రోజులుగా ఇది 5% లోపే ఉంటోంది.
రక్షణ మంత్రిత్వ శాఖ
నౌకల మరమ్మతు కోసం పరస్పర ఒప్పందం
అమెరికా నౌకాశ్రయాల్లో భారతదేశ నౌకల మరమ్మతులను అనుమతించే ఒప్పందం ఏదీ అమల్లో లేదు, అలాంటి ప్రతిపాదన చర్చల దశలోనూ లేదు. అయితే, అమెరికా నౌకాదళ నౌకల ప్రయాణ మరమ్మతుల కోసం, కట్టుపల్లిలోని లార్సెన్ & టూబ్రో  నౌకాశ్రయం, యూఎస్ మధ్య 2023 ఏప్రిల్ 04న 'మాస్టర్ షిప్యార్డ్ రిపేర్ అగ్రిమెంట్'  కుదిరింది. మజగాన్ డాక్స్ లిమిటెడ్, గోవా షిప్యార్డ్ లిమిటెడ్తో ఎంఎస్ఆర్ఏ కోసం చర్చలు తుది దశలో ఉన్నాయి. అమెరికా నౌకదళ నౌకల మరమ్మతులు నిర్వహించడానికి ఎంఎస్ఆర్ఏ ఒక నౌకాశ్రయం అర్హతను నిర్ణయిస్తుంది. ఎంఎస్ఆర్ఏలో భద్రత, చెల్లింపులు, బాధ్యతల నిబంధనలు ఉంటాయి. ప్రతి ఐదేళ్లకు ఒకసారి లేదా అవసరమైనప్పుడు ఈ ఒప్పందాన్ని సమీక్షిస్తారు.
నౌకల మరమ్మతుల ప్రాజెక్టులను చేపట్టడం భారతీయ నౌక నిర్మాణ సంస్థల వాణిజ్య ప్రయోజనాలకు ఉపయోగపడుతుంది, అలాంటి మరిన్ని అవకాశాలకు దారి కల్పిస్తుంది. అమెరికా నౌకాదళ నౌక, మరమ్మత్తు పూర్తయ్యే వరకు భారతీయ నౌకాశ్రయంలో ఉంటుంది.
రక్షణ శాఖ సహాయ మంత్రి శ్రీ అజయ్ భట్ ఈ రోజు లోక్సభలో లిఖితపూర్వక సమాధానం రూపంలో ఈ సమాచారాన్ని అందించారు.
రైల్వే మంత్రిత్వ శాఖ
గుర్గావ్ రైల్వే స్టేషన్ లో 'స్వచ్ఛత కోసం శ్రమదానం' లో పాల్గొన్న రైల్వే మంత్రి శ్రీ అశ్విని వైష్ణవ్
వందే భారత్ ఎక్స్ ప్రెస్ కోసం '14 నిమిషాల మిరాకిల్ క్లీనింగ్'ను ప్రారంభించిన రైల్వే మంత్రి
భారతీయ రైల్వే 12,700 కిలోమీటర్ల రైలు పట్టాలను శుభ్రం చేసింది 'స్వచ్ఛత' కోసం దాదాపు 7 లక్షల పనిగంటలను కేటాయించింది.
ప్రధాన మంత్రి శ్రీ నరేంద్ర మోదీ 'స్వచ్ఛతా హీ సేవ' ప్రచారంలో భాగంగా 'ఏక్ తారీఖ్ ఏక్ ఘంటా ఏక్ సాథ్' పిలుపు మేరకు రైల్వే, కమ్యూనికేషన్స్ , ఎలక్ట్రానిక్స్ ,ఇన్ఫర్మేషన్ టెక్నాలజీ మంత్రి శ్రీ అశ్విని వైష్ణవ్ ఆదివారం ఉదయం హర్యానాలోని గుర్గావ్ రైల్వే స్టేషన్ లో "స్వచ్ఛత కోసం శ్రమదానం" చేశారు. రైల్వే ట్రాక్ లు, స్టేషన్ ఆవరణను శుభ్రం చేసే కార్యక్రమంలో వైష్ణవ్ పాల్గొన్నారు. గాంధీ జయంతిని పురస్కరించుకుని రైల్వే బోర్డు, ఉత్తర రైల్వే ఉన్నతాధికారులు పరిశుభ్రత కార్యక్రమంలో పాల్గొన్నారు.
రైల్వే మంత్రి గుర్గావ్ రైల్వే స్టేషన్ నుండి ఢిల్లీ కంటోన్మెంట్ వరకు 20977 అజ్మీర్ - ఢిల్లీ కంటోన్మెంట్ వందే భారత్ ఎక్స్ ప్రెస్ రైలులో ప్రయాణిస్తూ పరిశుభ్రత స్థాయిని పరిశీలించి ప్రయాణికులతో మాట్లాడారు.
ఢిల్లీ కంటోన్మెంట్ స్టేషన్ వద్ద శ్రమదానం కార్యకర్తలు  వందే భారత్ ఎక్స్ ప్రెస్ "14 నిమిషాల మిరాకిల్ క్లీనింగ్" ప్రదర్శనను కేంద్ర మంత్రికి చూపించారు. తద్వారా దేశవ్యాప్తంగా ఉన్న అన్ని వందే భారత్ ఎక్స్ ప్రెస్ సర్వీసులను శుభ్రపరిచే ప్రక్రియను ఆయన లాంచనంగా ప్రారంభించారు.
"14 నిమిషాల మిరాకిల్ క్లీనింగ్" అనేది కోచ్ లను క్రమశిక్షణ ,ఖచ్చితత్వంతో శుభ్రపరచడం. ఫాస్ట్ క్లీనింగ్ డ్రిల్ వల్ల వందే భారత్ రైళ్ల టర్న్అరౌండ్ సమయం తగ్గుతుంది. ఈ ప్రక్రియలో బోగీల లోపల, వెలుపల డ్రై ,వెట్ మోపింగ్ కోసం బోగీల్లో సిబ్బందిని నియమించడం , చెత్త సంచులను సేకరించడం ,స్వచ్ఛతను ధృవీకరించడానికి వ్యర్థాలను తగిన విధంగా డిస్పోజబుల్ చేయడం జరుగుతుంది.
14 నిమిషాల మిరాకిల్ క్లీనింగ్'ను ప్రారంభించిన అనంతరం రైల్వే మంత్రి మీడియాతో మాట్లాడుతూ, ప్రజలకు సేవలను అందించడానికి కొత్త పద్ధతులు, మార్గాలను కనుగొనడానికి ప్రధాన మంత్రి శ్రీ నరేంద్ర మోదీ ఎల్లప్పుడూ ప్రేరేపిస్తారని అన్నారు. శ్రీ వైష్ణవ్ మాట్లాడుతూ " వందే భారత్ ఎక్స్ ప్రెస్ కు టర్న్ అవుట్ సమయాన్ని తగ్గించే ఈ 'స్వచ్ఛతా కా నయా సంకల్ప్'తో ఒక కొత్త ప్రోటోకాల్ ను ప్రారంభించాము" అని అన్నారు.వందే భారత్ ఎక్స్ ప్రెస్ లో ఈ ప్రక్రియను ప్రారంభించామని, దీనిని క్రమంగా ముందుకు తీసుకెళ్తామని, తద్వారా పరిశుభ్రత భారతీయ రైల్వే అంతటా వ్యాపించేలా చూస్తామని ఆయన అన్నారు.
ప్రతి సంవత్సరం మాదిరిగానే, ఈ సంవత్సరం కూడా రైల్వే మంత్రిత్వ శాఖ 15.09.23 నుండి 02.10.23 వరకు 'స్వచ్ఛతా హీ సేవా పఖ్వాడా'  ను నిర్వహిస్తోంది, ఈ ప్రచారాన్ని మరింత పచ్చగా , మరింత పర్యావరణ స్నేహపూర్వక రైల్వే వ్యవస్థను పెంపొందించడానికి , 'స్వచ్ఛ భారత్'ను నిర్ధారించడానికి అన్ని ప్రయత్నాలు చేస్తోంది. ఈ ఏడాది ఎస్ హెచ్ ఎస్ తొలి 15 రోజుల్లో 2.19 లక్షల మందికిపైగా 2050 కార్యక్రమాల్లో పాల్గొని 6,85,883 పనిగంటలను 'స్వచ్ఛత'కు కేటాయించారు.
రైల్వే ప్రాంగణం నుండి సుమారు 105 టన్నుల ప్లాస్టిక్ను తొలగించడం , వివిధ రైల్వే సంస్థల నుండి సేకరించిన సుమారు 1085 టన్నుల వ్యర్థాలను సేకరించడం ఈ కార్యక్రమాల కొన్ని ముఖ్యాంశాలు. రైల్వే ట్రాక్ ల చుట్టుపక్కల ప్రాంతాన్ని క్లియర్ చేసేందుకు స్పెషల్ డ్రైవ్ చేపట్టారు. ఈ చొరవ కింద భారతీయ రైల్వే 12,700 కిలోమీటర్ల మార్గాలను శుభ్రం చేసింది.